EA โชว์รายได้ Q2 ทะลุ 5.3 พันลบ. ลุ้นกำไรทั้งปี 7.5 พันล้าน
EA โชว์รายได้ไตรมาส 2/65 ทะลุ 5.3 พันล้านบาท โบรกคาดกำไรปี 65 แตะ 7.5 พันล้าน โต 24% รับธุรกิจไบโอดีเซล-ไฟฟ้า-EV 
EA โชว์รายได้ไตรมาส 2/65 ทะลุ 5.3 พันล้านบาท โบรกคาดกำไรปี 65 แตะ 7.5 พันล้าน โต 24% รับธุรกิจไบโอดีเซล-ไฟฟ้า-EV
12 ส.ค. 2565

บริษัท พลังงานบริสุทธิ์ จำกัด (มหาชน) หรือ EA รายงานกำไตรมาส 2/65 และงวด 6 เดือนแรก ดังนี้

บริษัทและบริษัทย่อยมีรายได้รวมสำหรับไตรมาสที่ 2 สิ้นสุดวันที่ 30 มิ.ย.65 จำนวน 5,454.07 ล้านบาท เพิ่มขึ้น 518.99 ล้านบาท หรือ 10.52% เมื่อเทียบกับช่วงเวลาเดียวกันของปีก่อนที่มีรายได้รวม 4,935.08 ล้านบาท เป็นผลมาจากธุรกิจไบโอดีเซลที่มีรายได้จากส่วนงานผลิตและจำหน่ายน้ำมันปาล์มดิบ รายได้เพิ่มขึ้น 291 ล้านบาท หรือ 45.94% โดยสาเหตุหลักมาจากปัจจัยด้านราคาน้ำมันปาล์มดิบในตลาดโลกอยู่ในระดับสูง และสถานการณ์ราคาปาล์มในประเทศที่ปรับตัวสูงขึ้น
รวมถึงงานผลิตและจำหน่าย PCM รายได้เพิ่มขึ้น 26.33 ล้านบาท เนื่องจากปัจจัยหลักด้านปริมาณการขายที่เพิ่มขึ้น และผลิตภัณฑ์ผลพลอยที่มีรายได้เพิ่มขึ้น  9.46 ล้านบาท ท เนื่องจากปัจจัยหลัก ทางด้านราคาขายของเมล็ดในปาล์มที่เพิ่มขึ้นนอกจากนี้ยังมีในส่วนงานงานผลิตและจำหน่ายกระแสไฟฟ้ามีรายได้อยู่ที่  2,860.60 ล้านบาท เพิ่มขึ้น 267.80 ล้านบาท หรือ 10.33% รวมถึงรายได้จากธุรกิจผลิตและจำหน่ายแบตเตอรี่ลิเทียมไอออนและยานยนต์ไฟฟ้า มีรายได้อยู่ที่ 84.21 ล้านบาท เพิ่มขึ้น 15.91 ล้านบาท
ขณะเดียวกันในงวด 6 เดือนมีรายได้รวมอยู่ที่ 10,270.63 ล้านบาท เพิ่มขึ้น 629.12 ล้านบาท หรือเพิ่มขึ้น 6.53% เมื่อเทียบกับงวดเดียวกันของปีก่อนที่มีรายได้รวม 9,641.51 ล้านบาท
 
อย่างไรก็ดี บล.ฟิลลิป ระบุในบทวิเคราะห์ (12 ก.ค.65) คาดว่ากำไรปี 65 ที่ 7.56 พันล้านบาท ยังคงสามารถรักษาระดับการเติบโต 24% เมื่อเทียบกับงวดเดียวกันของปีก่อน โดยมีสาเหตุมาจาก 1) ธุรกิจไบโอดีเซล ซึ่งราคาน้ำมันไบโอดีเซลปรับตัวสูงขึ้น อีกทั้งความต้องการใช้น้ำมันไบโอดีเซลยังคงดีตามการฟื้นตัวของเศรษฐกิจ 2) ธุรกิจไฟฟ้า จากโรงไฟฟ้าพลังงานลมจะกลับมาฟื้นตัวขึ้นในช่วงที่เหลือของปีจากการที่ความเร็วกระแสลมมีแนวโน้มดีขึ้น 3) ธุรกิจ EV จะมีการส่งมอบ E-BUS ในปีนี้กว่า 1000 – 1500 คัน จากออเดอร์ของ Thai Smile Bus